L'alcalde de Sagunt convoca una Junta de Seguretat extraordinària de planificació del sistema de seguretat de l'estiu
02 de juliol 2018

![Imagen 1](/media/mluldsf2/97c_juntaseguridad_01.jpg)![Imagen 2](/media/kcpbdlg3/97c_juntaseguridad_02.jpg)

L'alcalde de Sagunt, Quico Fernández, ha assistit este matí a una Junta de Seguretat extraordinària convocada per a la planificació del sistema de seguretat de l'estiu.

La Junta de Seguretat ha comptat amb la presència de l'alcalde; el regidor de Policia Local, Enric Ariño; el regidor d'Urbanisme, Pablo Abelleira;  de la Policia Local, Policia Nacional, Policia Autonòmica, Guàrdia Civil, Guàrdia Rural i Protecció Civil. Les principals causes de la convocatòria han sigut el Music Port Fest que se celebrarà este cap de setmana, així com el concert de les festes patronals i les festes en general.

![](/media/yrcnea2s/97c_juntaseguridad_03.jpg)  
 

Quico Fernández ha assenyalat que “**tant el Music Port Fest, que se celebra este cap de setmana, com el concert que se celebra entre les festes patronals de Sagunt i el Port, suposen una gran afluència de públic i precisen de tots els mecanismes de seguretat ben preparats**”. A més, el caràcter general de la reunió ha sigut per a “**analitzar els problemes que puguen sorgir, les necessitats, i sent molt previsor en matèria de seguretat. La valoració ha sigut positiva, jo crec que els cossos de seguretat estan preparats i són els adequats. S'ha de produir algun canvi per a donar més mobilitat i comoditat a la gent i per este motiu es van a fer reunions de coordinació esta setmana i la pròxima, encara que tots els detalls ja estan previstos**”.

Fernández també ha destacat que, d'altra banda, “**hem aprofitat per a fer una valoració de l'evolució de la seguretat en termes generals. En comparació de l'any passat hi ha una millora molt notable, en molts casos hi ha una disminució de delictes greus i també pel que fa a la violència de gènere, de les quals en estos moments se'ls està realitzant seguiment a 30 dones**”. Finalment, la valoració de tots els cossos de seguretat “**és positiva i hem de continuar treballant en la mateixa línia que suposa la col·laboració entre Policia Local, la Guarderia Rural, Protecció Civil i les Forces i Cossos de Seguretat de l'Estat com són la Policia Nacional que actua en l'àmbit urbà i en la zona d’Almardà i la Guàrdia Civil**”.

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-convoca-una-junta-de-seguretat-extraordinaria-de-planificacio-del-sistema-de-seguretat-de-l-estiu/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-convoca-una-junta-de-seguretat-extraordinaria-de-planificacio-del-sistema-de-seguretat-de-l-estiu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-convoca-una-junta-de-seguretat-extraordinaria-de-planificacio-del-sistema-de-seguretat-de-l-estiu/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-convoca-una-junta-de-seguretat-extraordinaria-de-planificacio-del-sistema-de-seguretat-de-l-estiu/)